



ΔΗΜΟΣ ΑΓΙΑΣ ΒΑΡΒΑΡΑΣ

***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *15/10/2*024**

**Ομιλία με θέμα:**

**Πρόληψη για τον καρκίνο του τραχήλου της μήτρας**

**& δυνατότητα πραγματοποίησης δωρεάν**

**τεστ Παπανικολάου**

Ο καρκίνος του τραχήλου της μήτρας αναπτύσσεται συνήθως αργά για πολλά χρόνια. Πριν την ανάπτυξή του, στους ιστούς της περιοχής παρατηρούνται δυσπλασίες ή προκαρκινικές βλάβες. Είναι πολύ σημαντικό να γνωρίζουμε ότι σε αυτό το αρχικό προκαρκινικό στάδιο, τα δυσπλαστικά κύτταρα μπορεί να εξαλειφθούν με απλές θεραπευτικές παρεμβάσεις, που γίνονται εύκολα και γρήγορα σε επίπεδο εξωτερικών ιατρείων.

Ο δήμος μας, προκειμένου να ενημερώσει τις γυναίκες και γενικότερα τους πολίτες, έχει προγραμματίσει ομιλία με θέμα: «**Πρόληψη για τον καρκίνο του τραχήλου της μήτρας**» με ομιλητή τον **κο Αλέξανδρο Ντάλτα, ιατρό μαιευτήρα – γυναικολόγο.**

Η ομιλία θα λάβει χώρα την **Πέμπτη 24 Οκτωβρίου 2024**, στις 11 το πρωί, στο Α ΚΑΠΗ του δήμου μας, στην οδό Καλαντζάκου αρ. 7.

Επιπρόσθετα, στο πλαίσιο της συνεργασίας μας με το **Γενικό Νοσοκομείο «Αγία Βαρβάρα»** δίνεται η δυνατότητα προγραμματισμού **ΔΩΡΕΑΝ τεστ Παπανικολάου** στο ιατρείο του Νοσοκομείου, κατόπιν ραντεβού. Αφορά γυναίκες **έως 65 χρόνων.**

Για περισσότερες πληροφορίες και προγραμματισμό της εξέτασης μπορείτε να καλείτε στο ΚΕΠ Υγείας του δήμου μας, Ηρακλείου 20, τηλέφωνο: 2105690436. Αρμόδιο πρόσωπο επικοινωνίας, Δημήτρης Ανδρούτσος, Επισκέπτης Υγείας.